Publication: Magyar Közlöny
Issue: MK-1998-119 (Year: 1998, Number: 119)
Era: 1990-2004
Section: módosított 13/1991. (V. 21.) PM rendeletet (a továbbiakban: R.) a következők szerint módosítom:
Paragraph Index: 584

(3) Az adóhatóság a kivetéssel megállapított adók, gépjárműadó adatairól összesítőt készít, mágneses adathordozóját a tárgyév május 20. napjáig a területileg illetékes TÁKISZ részére megküldi. Az adóbeszedésre kötelezett által beszedett idegenforgalmi adó (a továbbiakban: beszedett adó), a jövedelemadó adatairól az adóhatóság összesítőt készít, mágneses adathordozóját a tárgyévet követő év május 20. napjáig megküldi a területileg illetékes TÁKISZ részére. A kivetéssel megállapított adók, a gépjárműadó adatairól a TÁKISZ megyei (fővárosi) összesítőt készít, mágneses adathordozóját a tárgyév május 25. napjáig az APEH részére, illetve a papírra nyomtatott adattartalmát a Pénzügyminisztérium részére megküldi. A beszedett adó, a jövedelemadó adatairól a TÁKISZ megyei (fővárosi) összesítőt készít, mágneses adathordozóját a tárgyévet követő év május 25. napjáig az APEH részére, illetve papírra nyomtatott adattartalmát a Pénzügyminisztérium részére megküldi. A kivetési összesítőt és a beszedett adóról készült összesítőt az 5—11. számú mellékletek, a jövedelemadó összesítőt pedig a 14. számú melléklet alapján kell elkészíteni.

Source: https://magyarkozlony.hu/hivatalos-lapok/5ea3bba4e99c7a04d2ec4c86ff1b92763650491e/dokumentumok/fb87ee5f3c07d31636536873952b72a1be21085a/letoltes